Нека първо видим как се пресмята лице на правоъгълник по дадени координати на долен ляв и горен десен ъгъл. Лицето S = (y2-y1)\*(x2-x1).

Нека сега видим как се променят координатите на двата ъгъла, когато правим разрези.

Вертикален разрез през точка r:

* Ако частта, която отпада е лявата – новите координати на долния ляв ъгъл са (r, y1)
* Ако частта, която отпада е дясната – новите координати на горния десен ъгъл са (r, y2)

Хоризонтален разрез през точка r:

* Ако частта, която отпада е долната – новите координати на долния ляв ъгъл са (x1, r)
* Ако частта, която отпада е горната – новите координати на горния десен ъгъл са (x2, r)

При всеки от направените разрези се коригират координатите на двата ъгъла. Накрая пресмятаме лицето на останалия правоъгълник.

Обърнете внимание, че полученият резултат може да не се побере в типа int.